#### Ο μύθος του Θησέα και του Μινώταυρου

## Αφού μελετήσεις προσεκτικά τις πληροφορίες της χρονογραμμής, απάντησε στην ερώτηση: Ποια πιστεύεις ότι θα ήταν τα συναισθήματα της Αριάδνης, όταν συνειδητοποίησε ότι ο Θησέας την εγκατέλειψε στη Νάξο;
Φόντο: Μελανόμορφος αμφορέας, 500 π.Χ., Θησέας-Μινώταυρος-Αριάδνη. Πηγή: Met museum.

#### Πρώτο επεισόδιο

## Ο βασιλιάς Μίνωας της Κρήτης πολεμά με τον αδελφό του για να ανέβει στον θρόνο. Κερδίζει τον θρόνο, εξορίζει τον αδελφό του και ζητά από τον Ποσειδώνα να του στείλει έναν ταύρο. Ο Μίνωας υπόσχεται ότι θα θυσιάσει τον ταύρο, αλλά του άρεσε τόσο πολύ που τελικά αποφασίζει να τον κρατήσει.

#### Δεύτερο επεισόδιο

## Ο Ποσειδώνας εξοργίζεται με τον Μίνωα και κάνει την Πασιφάη, τη σύζυγο του Μίνωα, να ερωτευτεί τον ταύρο. Καρπός του έρωτά τους ήταν ο Μινώταυρος.

#### Τρίτο επεισόδιο

## Ο Μίνωας ζητά από τον Δαίδαλο να κατασκευάσει έναν λαβύρινθο κάτω από το παλάτι του και εκεί μέσα έβαλε τον Μινώταυρο.

#### Τέταρτο επεισόδιο

## Η Αθήνα ευθυνόταν για τον θάνατο του γιου του Μίνωα, του Ανδρόγεω. Ως τιμωρία-φόρο γι’ αυτό έστελνε επτά νέους και επτά νέες στην Κρήτη οι οποίοι κατασπαράσσονταν από τον Μινώταυρο. Το καράβι επέστρεφε από την Κρήτη στην Αθήνα με μαύρα πανιά ως ένδειξη πένθους.

#### Πέμπτο επεισόδιο

## Ο Θησέας πηγαίνει στην Κρήτη και με τη βοήθεια της Αριάδνης και του περίφημου «μίτου» της σκοτώνει τον Μινώταυρο, καταφέρνει να βγει από τον λαβύρινθο και ετοιμάζεται να επιστρέψει στην Αθήνα.

#### Έκτο επεισόδιο

## Ο Θησέας παίρνει μαζί του την Αριάδνη αλλά την εγκαταλείπει στο νησί της Νάξου.

#### Έβδομο επεισόδιο

## Ο Θησέας ξεχνά να βάλει τα λευκά πανιά στο πλοίο και ο Αιγέας, βλέποντας τα μαύρα πανιά, πέφτει από τον βράχο και πνίγεται.